Diari Oficial de la Generalitat Valenciana


Sumari del DOGV 5595, del 10-09-2007 (2007/11063)

RESOLUCIÓ de 27 d'agost de 2007, del director general de Cohesió Territorial, per la que es dóna publicitat a la convocatòria i a les bases per a la provisió pel sistema de lliure designació del lloc d'Intervenció de la Diputació Provincial d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5595

Data del DOGV
:   10-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/11364


Data del document
:   27-08-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Alacant
    * concurs administratiu
    * administració local
    * comptable

RESOLUCIÓ de 27 d'agost de 2007, del director general de Cohesió Territorial, per la que es dóna publicitat a la convocatòria i a les bases per a la provisió pel sistema de lliure designació del lloc d'Intervenció de la Diputació Provincial d'Alacant. [2007/11902]  
Efectuada pel president de la Diputació Provincial d'Alacant la convocatòria per a la provisió pel sistema de lliure designació del lloc d'Intervenció de la dita corporació i aprovades les Bases d'esta mitjançant la Resolució número 1114 de data 25 de maig, de conformitat amb el que disposa l'article 28 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià, resolc:  
Primer  
Donar publicitat a la convocatòria per a la provisió pel sistema de lliure designació del lloc d'Intervenció de la Diputació Provincial d'Alacant, i a les Bases que han de regir esta, que s'indiquen en l'annex de la present resolució.  
Segon  
La convocatòria i les bases d'esta a què es referix esta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 27 d'agost de 2007.- El director general de Cohesió Territorial: Juan José Pérez Macián.  
ANNEX  
Bases que han de regir la convocatòria per a la provisió reglamentària del lloc de treball d'Intervenció de la Diputació Provincial d'Alacant entre funcionaris d'administració local amb habilitació de caràcter nacional, subescala d'intervenció-tresoreria, categoria superior, sense perjuí del que preveu la disposició transitòria primera 2.e) del Reial Decret 1174/1987, de 18 de setembre.  
Base primera. Objecte  
Les presents bases tenen com a objecte regir la convocatòria per a cobrir pel sistema previst en la disposició addicional segona apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic, i els articles 27 i següents del Reial Decret 1732/1994, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, segons redacció atorgada pel Reial Decret 834/2003, de 27 de juny, el següent lloc en esta Diputació Provincial d'Alacant reservat a funcionaris d'administració local amb habilitació de caràcter estatal:  
Corporació: Diputació Provincial d'Alacant.  
Denominació: Interventor.  
Base segona. Característiques del lloc  
1. El lloc a cobrir es troba inclòs en la relació de llocs de treball aprovada per la corporació i publicada en el Butlletí Oficial de la Província d'Alacant número 261, de 14 de novembre de 2006.  
2. El complement de destí assignat al dit lloc és el corresponent al nivell 30 i el seu sistema de provisió el de lliure designació, punts recollits en la referida relació de llocs.  
2.3. El complement específic anual fixat per al lloc està concretat per al 2007 en vint-i-set mil set-cents trenta-un mil euros amb quaranta-tres cèntims (27.731,43 euros).  
Base tercera. Requisits  
1. Serà requisit per a concórrer a la convocatòria i poder exercir el lloc, en cas de ser nomenat, estar integrat en la subescala d'intervenció-tresoreria, categoria superior.  
2. No obstant això, també podran concórrer els interventors no integrats, en atenció a allò que s'ha prescrit per la disposició transitòria primera 2.e) del Reial Decret 1174/1987, de 18 de setembre, sobre Règim Jurídic dels Funcionaris d'Administració Local amb Habilitació de Caràcter Nacional.  
Base quarta. Convocatòria  
La convocatòria aprovada pel President de la Diputació Provincial, després de ser remesa a la conselleria de Presidència per a la seua íntegra publicació el Diari Oficial de la Comunitat Valenciana, s'enviarà al Ministeri d'Administracions Públiques, que disposarà la publicació en extracte de la convocatòria en el Boletín Oficial del Estado.  
Base cinquena. Sol·licituds  
1. Les sol·licituds es dirigiran al President de la corporació dins dels 15 dies naturals següents al de la publicació de l'extracte de la convocatòria en el Boletín Oficial del Estado.  
2. A més del contingut mínim previst en l'article 70.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el mateix sol·licitant, així com el seu destí.  
3. A la instància s'adjuntarà la documentació que, a juí del sol·licitant, es considere pertinent amb vista a demostrar la seua idoneïtat per a ocupar el lloc convocat.  
4. Així mateix, el President de la Diputació Provincial d'Alacant podrà, si ho estima necessari, amb els assessoraments oportuns, mantindre amb els interessats una entrevista en relació amb el seu currículum professional. En este cas, les despeses de desplaçament seran a càrrec d'estos.   
Base sisena. Nomenament  
1. Conclòs el termini de presentació de sol·licituds i previs els informes que procedisquen i altres que puga demanar, el President procedirà, si és el cas, i prèvia constatació de la concurrència dels requisits exigits en estes bases, a dictar la resolució corresponent en el termini d'un mes.   
2. Esta resolució motivada recollirà, en tot cas, la concurrència dels requisits exigits així com els criteris aplicats sobre la idoneïtat de l'aspirant nomenat. El referit acord es traslladarà a la Direcció General de Cohesió Territorial de la conselleria de Presidència de la Generalitat Valenciana, i a la Direcció General de Cooperació Local del Ministeri d'Administracions Públiques, òrgan a què correspondrà l'anotació en el registre corresponent i la seua publicació en el Boletín Oficial del Estado.  
Base setena. Presa de possessió  
Els terminis possessoris seran els mateixos que els establits per als funcionaris amb habilitació estatal nomenats en virtut del procediment de concurs.  
Base huitena. Normativa supletòria  
En allò no previst per les presents bases, s'aplicarà el capítol V del Reial Decret 1732/1994, de 29 de juliol, i les prescripcions corresponents del Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat pel RD 364/1995, de 10 de març.  
Base novena. Impugnació  
Contra les presents bases, que són definitives en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, podran els interessats interposar un dels recursos següents:  
A) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes a comptar de l'endemà de la publicació en extracte de la convocatòria en el Boletín Oficial del Estado.  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu, davant del Jutjat Contenciós Administratiu.  
B) Recurs contenciós administratiu davant del Jutjat Contenciós Administratiu, dins del termini de dos mesos des de l'endemà de la publicació en extracte de la convocatòria en el Boletín Oficial del Estado.  
Tot això, sense perjuí que es puga exercir qualsevol altre recurs o acció que s'estime procedent.